ชาวบ้านเดือดร้อน โวยผักตบชวา เต็มลำน้ำท่าจีน 
มาอีกแล้ว ผักตบชวาออเต็มฝั่งแม่น้ำท่าจีน ช่วงอ.บางเลน นครปฐม ชาวบ้านเดือดร้อนข้ามฝั่งไปหาหมอที่รพ.ประจำตำบลไม่ได้ คนหาปลาไม่มีรายได้ รวมถึงตลาดน้ำลำพญาก็ได้รับผลกระทบไปด้วย นอภ.เร่งประ สานหาทางแก้ปัญหา    ,เมื่อวันที่16มี.ค.58 นายสมชาติ ธีรสุวรรณจักร นายอำเภอบางเลน จ.นครปฐม เดินทางไปตรวจดูผักตบชวาที่ติดแน่นในแม่น้ำท่าจีน หมู่ 2 และ หมู่ 3 ต.ไทรงาม อ.บางเลน เป็นอุปสรรคต่อการสัญจรทางน้ำตลอดระยะทางยาวกว่า 5 กม. ที่สำคัญผู้ป่วยไม่สามารถนั่งเรือข้ามฟากแม่น้ำท่าจีนมารักษาที่รพ.สต.ไทรงามได้ ต้องนั่งรถอ้อมเป็นระยะทางไกลกว่า 10 กม.,นายสมชาติ กล่าวว่า ช่วงนี้ ในแม่น้ำท่าจีนพบมีผักตบชวาหนาแน่น  จากการที่ได้มาดู พบว่าปัญหามาจากแม่น้ำท่าจีนบริเวณนี้เป็นช่วงโค้งหักศอก เวลาน้ำขึ้นจะพาผักตบขึ้นมา แต่พอเวลาน้ำลงถึงช่วงโค้งทำให้การไหลไม่สะดวก และผักตบก็ติดออกันอยู่ ซึ่งทางอำเภอบางเลนจะเร่งประสานหน่วยงานที่เกี่ยวข้อง ทั้งกรมเจ้าท่า กรมชลประทาน มาแก้ไข โดยนำผักตบชวาขึ้นมาจากแม่น้ำ รวมถึงจะปรึกษาหาแนวทางที่แก้ปัญหาในระยะยาวต่อไป,จากนั้นนายสมชาติ ได้เดินทางต่อไปที่ตลาดน้ำวัดลำพญา ต.ลำพญา อ.บางเลน ซึ่งอยู่ริมแม่น้ำท่าจีน หลังจากมีผักตบชวามาติดบริเวณตลาดน้ำลำพญาเป็นระยะทางร่วม 3 กม.ตั้งแต่เมื่อ 2 สัปดาห์ที่ผ่านมา ทำให้การสัญจรทางน้ำทำได้ลำบาก ส่งผลให้เมื่อวันหยุดเสาร์-อาทิตย์ ที่ผ่านมา มีนักท่องเที่ยวบางตาลงอย่างมาก ซึ่งทางอำเภอจะได้ประสานกับเทศบาลตำบลลำพญา เพื่อแก้ปัญหาต่อไป,ขณะที่นายวิมล ทับมะลิผล อายุ 48 ปี อยู่บ้านเลขที่ 42 หมู่ 3 ต.ไทรงาม อ.บางเลน กล่าวว่า ตนมีอาชีพหาปลา 2เดือนมาแล้วที่ไม่สามารถหาปลาในแม่น้ำท่าจีนไปขายได้ ทำให้ได้รับความเดือดร้อน เพราะมีภาระต้องส่งเสียลูกเรียนหนังสือ จึงอยากฝากถึงหน่วยงานที่เกี่ยวข้อง ช่วยกำจัดผักตบชวาอย่างเร่งด่วนด้วย,ด้าน นายสมพงษ์ ธรรมเจริญ นายกเทศบาลตำบลลำพญา กล่าวว่า ขณะนี้ ยังไม่มีชาวบ้านมาร้องขอความช่วยเหลือเรื่องผักตบชวา เพราะสำหรับคนริมฝั่งแม่น้ำท่าจีนถือเป็นเรื่องปกติ เวลาน้ำขึ้นผักตบชวาก็จะดันขึ้นไปทางสุพรรณบุรี และพอน้ำลง ผักตบชวาก็จะไหลงมาทางอ.สามพราน หรือเมื่อมีลมแรงก็จะพัดผักตบชวาเข้าฝั่ง ชาวบ้านก็จะไปวิ่งเรืออีกฝั่งหนึ่ง ซึ่งการสัญจรทางน้ำมีแต่ชาวบ้านที่มีอาชีพหาปลาเท่านั้น.
มาอีกแล้ว ผักตบชวาออเต็มฝั่งแม่น้ำท่าจีน ช่วงอ.บางเลน นครปฐม ชาวบ้านเดือดร้อนข้ามฝั่งไปหาหมอที่รพ.ประจำตำบลไม่ได้ คนหาปลาไม่มีรายได้ รวมถึงตลาดน้ำลำพญาก็ได้รับผลกระทบไปด้วย นอภ.เร่งประสานหาทางแก้ปัญหา 
ผักตบชวา,ปัญหาผักตบชวา,ผักตบชวาเต็มแม่น้ำท่าจีน,แม่น้ำท่าจีน,ตลาดน้ำวัดลำพญา,สมพงษ์ ธรรมเจริญ,บางเลน,นครปฐม,ข่าว,ไทยรัฐ,ข่าวสังคม,ข่าวภูมิภาค